wannaphong/clean_thaiwikipedia huggingface dataset:
# อัลแฟรด ฟินปอกาซอน
อัลแฟรด ฟินปอกาซอน (ไอซ์แลนด์: Alfreð Finnbogason; เกิดวันที่ 1 กุมภาพันธ์ ค.ศ. 1989) เป็นนักฟุตบอลชาวไอซ์แลนด์ ปัจจุบันลงเล่นตำแหน่งกองหน้าให้กับสโมสรฟุตบอลเอาก์สบวร์คและทีมชาติไอซ์แลนด์

อัลแฟรด เป็นผู้ทำประตูสูงสุดในลีกเอเรอดีวีซีของประเทศเนเธอร์แลนด์ ในฤดูกาล 2013–14 ยิงได้ 29 ประตู มากที่สุดเป็นอันดับที่ 4 ของลีกยุโรป รองจาก ลุยส์ ซัวเรซ, คริสเตียโน โรนัลโด และ Jonathan Soriano

อัลแฟรดลงเล่นให้กับทีมชาตินัดแรก พบกับหมู่เกาะแฟโร ในปี ค.ศ. 2010 เขาลงเล่นไปทั้งหมด 45 นัด ยิงได้ 11 ประตู

 ทีมชาติ 
อัลแฟรดลงเล่น 11 นัด และยิง 5 ประตูให้กับทีมชาติรุ่นอายุไม่เกิน 21 ปี ประตูแรกของเขาเกิดขึ้นเมื่อวันที่ 8 กันยายน ค.ศ. 2009 ในรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 21 ปี นัดที่ชนะไอร์แลนด์เหนือ 6–2 ที่สนามเดอะโชว์กราวด์ เมืองคอเลเรน ประเทศไอร์แลนด์เหนือ

อัลแฟรดลงเล่นให้กับทีมชาติชุดใหญ่นัดแรกในปี ค.ศ. 2010 ซึ่งลงเล่นในฐานะตัวสำรอง นัดกระชับมิตรพบกับหมู่เกาะแฟโร ต่อมาเขายิงประตูแรกในฐานะตัวจริง นัดที่แพ้อิสราเอล 3–2 ที่สนามกีฬาบลูมฟิลด์ในเทลอาวีฟ สถิติวันที่ 9 ตุลาคม ค.ศ. 2016 เขาลงเล่นให้ทีมชาติชุดใหญ่ 40 นัด ยิงได้ 11 ประตู

เขามีชื่อติดทีมชาติแข่งขันฟุตบอลชิงแชมป์แห่งชาติยุโรป 2016

 ประตูในนามทีมชาติ 
ข้อมูลล่าสุดเมื่อวันที่ 9 ตุลาคม ค.ศ. 2016 โดยสกอร์ของทีมชาติไอซ์แลนด์จะอยู่ฝั่งซ้ายของเครื่องหมายขีด

+ ประตูในนามทีมชาติของ อัลแฟรด ฟินปอกาซอนลำดับวันที่สนามลงเล่นนัดที่พบกับสกอร์ผลการแข่งขัน117 พฤศจิกายน ค.ศ. 2010สนามกีฬาบลูมฟิลด์, เทลอาวีฟ, อิสราเอล21–32–3กระชับมิตร229 กุมภาพันธ์ ค.ศ. 2012สนามกีฬานครพอดกอรีตซา, พอดกอรีตซา, มอนเตเนโกร71–11–237 กันยายน ค.ศ. 2012Laugardalsvöllur, เรคยาวิก, ไอซ์แลนด์92–02–0ฟุตบอลโลก 2014 รอบคัดเลือก47 มิถุนายน ค.ศ. 2013152–12–4512 พฤศจิกายน ค.ศ. 2014King Baudouin Stadium, บรัสเซลส์, เบลเยียม231–11–3กระชับมิตร613 พฤศจิกายน ค.ศ. 2015สนามกีฬาแห่งชาติ, วอร์ซอ, โปแลนด์292–22–4717 พฤศจิกายน ค.ศ. 2015Štadión pod Dubňom, Žilina, สโลวาเกีย301–01–386 มิถุนายน ค.ศ. 2016Laugardalsvöllur, เรคยาวิก, ไอซ์แลนด์343–04–095 กันยายน ค.ศ. 2016สนามโอลิมปิสกี เนชันแนล สปอร์ตส์ คอมเพล็กซ์, เคียฟ, ยูเครน381–01–1ฟุตบอลโลก 2018 รอบคัดเลือก106 ตุลาคม ค.ศ. 2016Laugardalsvöllur, เรคยาวิก, ไอซ์แลนด์392–23–2119 ตุลาคม ค.ศ. 2016402–02–0

 สถิติ 

 ทีมชาติ  ปี ค.ศ.  ลงเล่น (นัด)  จำนวนประตู ไอซ์แลนด์2010212011402012622013812014312015722016104201750ทั้งหมด 4511

 เกียรติประวัติ 
 สโมสร 
Breiðablik
 Úrvalsdeild: 2010
 ไอซ์แลนดิกคัพ: 2009

โอลิมเปียกอส
 ซูเปอร์ลีกกรีซ: 2015–16

 บุคคล 
 ผู้เล่นยอดเยี่ยมแห่งปีของไอซ์แลนดิกพรีเมียร์ลีก: 2010
 ผู้เล่นเยาวชนยอดเยี่ยมแห่งปีของไอซ์แลนดิกพรีเมียร์ลีก: 2009
 รางวัลรองเท้าเงินของไอซ์แลนดิกพรีเมียร์ลีก: 2010
 รางวัลรองเท้าทองแดงของไอซ์แลนดิกพรีเมียร์ลีก: 2009
 ทีมยอดเยี่ยมแห่งปีของไอซ์แลนดิกพรีเมียร์ลีก: 2009, 2010
 ผู้ทำประตูสูงสุดของเอเรอดีวีซี: 2013–14
# งานอ้างอิง
งานอ้างอิง เป็นหนังสือหรือสิ่งพิมพ์รายคาบ (หรือสื่ออิเล็กทรอนิกส์เทียบเท่า) ที่บุคคลสามารถอ้างอิงสารสนเทศได้ สารสนเทศนั้นเจตนาให้พบได้เร็วเมื่อจำเป็น งานอ้างอิงปกติมีการอ้างอิงถึงสำหรับสารสนเทศจำเพาะบางอย่างมากกว่าอ่านตั้งแต่ต้นจนจบ ลีลาการเขียนที่ใช้ในงานประเภทนี้เป็นแบบให้ความรู้ ผู้ประพันธ์เลี่ยงการใช้สรรพนามบุรุษที่ 1 และเน้นข้อเท็จจริง งานอ้างอิงหลายอย่างมีการรวบรวมโดยคณะผู้มีส่วนร่วมซึ่งมีการประสานงานผลงานโดยบรรณาธิการหนึ่งคนขึ้นไปไม่ใช่ผู้ประพันธ์ปัจเจก ปกติมีการให้ดัชนีในงานอ้างอิงหลายชนิด ปกติมีการพิมพ์ฉบับปรับปรุงตามความจำเป็น งานอ้างอิงได้แก่ พจนานุกรม อรรถาภิธาน สารานุกรม กาลานุกรม บรรณานุกรม และสารบัญแฟ้ม (เช่น สารบัญแฟ้มของห้องสมุด พิพิธภัณฑ์หรืองานของศิลปินปัจเจก) มีงานอ้างอิงหลายชนิดในแบบอิเล็กทรอนิกส์และสามารถหาชนิดที่เป็นซอฟต์แวร์ประยุกต์ ซีดีรอม ดีวีดีหรือออนไลน์ผ่านอินเทอร์เน็ตได้
# ฮัมมิงเบิร์ด
ฮัมมิงเบิร์ด  เป็นนกซึ่งมีถิ่นที่อยู่
ในทวีปอเมริกา ประกอบเป็นวงศ์ Trochilidae จัดเป็นนกที่มีขนาดเล็ก
ที่สุดวงศ์หนึ่ง โดยชนิดส่วนใหญ่มีความยาวได้ 7.5–13 เซนติเมตร ฮัมมิงเบิร์ดผึ้งเป็นนกชนิดเล็กที่สุดเท่าที่มีอยู่ มีขนาด 5 เซนติเมตร และน้ำหนักน้อยกว่า 2.0 กรัม
ฮัมมิงเบิร์ดได้ชื่อนี้เพราะเสียงฮัมที่เกิดจากปีกที่ตีกันซึ่งกระพือด้วยความถี่สูงที่มนุษย์ได้ยิน พวกมันลอยอยู่กลางอากาศโดยมีอัตรากระพือปีกสูงตั้งแต่ 12 ครั้งต่อวินาทีในชนิดขนาดใหญ่ จนถึงกว่า 80 ครั้งต่อวินาทีในชนิดขนาดเล็ก ในบรรดาชนิดที่เคยวัดในอุโมงค์ลม ความเร็วสูงสุดเกิน 15 เมตรต่อวินาที (54 กิโลเมตรต่อชั่วโมง) และบางชนิดด้วยความเร็ว 22 เมตรต่อวินาที (79 กิโลเมตรต่อชั่วโมง)

ฮัมมิงเบิร์ดมีเมแทบอลิซึมสูงกว่าสัตว์เลือดอุ่นชนิดใด เพื่ออนุรักษ์พลังงานเมื่อขาดแคลนอาหาร และในเวลากลางคืนเมื่อไม่ได้ออกหาอาหาร พวกมันสามารถเข้าสู่ภาวะกระตุ้นยาก (torpor) ซึ่งคล้ายกับการจำศีล โดยชะลออัตราเมแทบอลิซึมเหลือ 1/15 ของอัตราปกติ
# เบาหวานระหว่างตั้งครรภ์
เบาหวานขณะตั้งครรภ์  เป็นภาวะที่ซึ่งสตรีที่ไม่เป็นเบาหวานมาก่อนเกิดภาวะน้ำตาลในเลือดสูงขณะตั้งครรภ์ หากไม่ได้รับการรักษาที่สมควร ทารกที่คลอดอาจมีขนาดตัวใหญ่, น้ำตาลในเลือดต่ำ และดีซ่าน หากไม่ได้รับการรักษาอาจส่งผลให้ทารกเสียชีวิตระหว่างคลอด ในระยะยาว บุตรที่คลอดออกมามีความเสี่ยงสูงที่จะเกิดภาวะอ้วนในเด็กและเกิดเบาหวานชนิดที่สอง

เบาหวานสามารถเกิดขึ้นได้ระหว่างการตั้งครรภ์ เป็นผลมาจากการต้านทานอินซูลินหรือการลดลงของการผลิตอินซูลิน ปัจจัยเสี่ยงมีทั้งน้ำหนักเกิน, มีประวัติเบาหวานขณะตั้งครรภ์มาก่อน, ประวัติครอบครัวมีเบาหวานชนิดที่สอง และมีอาการพอลีซิสทิกออวาเรียน

พยาธิสรีรวิทยา
กลไกชัดเจนของการเกิดเบาหวานขณะตั้งครรภ์ยังไม่เป็ที่ทราบแน่ขัด ลักษณะเด่นสำคัญคือภาวะต้านทานอินซูลิน เชื่อกันว่าฮอร์โมนที่ผลิตเพิ่มในระหว่างตั้งครรภ์เข้าไปแย่งจับตัวรับอินซูลิน ส่งผลให้อินซูลินจับตัวรับได้น้อยลง อันนำไปสู่ภาวะต้านทานอินซูลิน เข้าใจกันว่าการรบกวนนั้นเกิดขึ้นที่ระดับวิถีการส่งสัญญาณระหว่างเซลล์
# เรียว (หน่วยเงิน)
เรียว  เป็นหน่วยเงินในอดีตของประเทศญี่ปุ่นซึ่งใช้ทองคำแลกเปลี่ยนตามระบบมาตราชั่งตวงวัดของญี่ปุ่น ใช้กันมากก่อนยุคเมจิ ถูกแทนที่โดยค่าเงิน เยน ในรัชสมัยจักรพรรดิเมจิ เมื่อวันที่ 27 มิถุนายน ค.ศ. 1871
# พระครูพิพิธชลธรรม (หลาย อาภรโณ)
พระครูพิพิธชลธรรม หรือ หลวงพ่อหลาย ฉายา อาภรโณ เป็นเจ้าอาวาสวัดนาจอมเทียน และเจ้าคณะตำบลนาจอมเทียน เกจิดังของตำบลนาจอมเทียน อำเภอสัตหีบ จังหวัดชลบุรี

 ประวัติ 
พระครูพิพิธชลธรรม มีนามว่า " หลาย " นามสกุล " ห้วยใหญ่ " เกิดเมื่อวันที่ 8 ธันวาคม พ.ศ. 2471 ตรงกับวันเสาร์ แรม 12 ค่ำ เดือน 12 ปีมะเส็ง ณ บ้านทุ่งคา บ้านเลขที่ 49 หมู่ที่ 9 ตำบลห้วยใหญ่ อำเภอบางละมุง จังหวัดชลบุรี โยมบิดาชื่อ " ยา "  มารดาชื่อ  " หยัด " นามสกุล ห้วยใหญ่ประวัติ หลวงพ่อหลาย วัดนาจอมเทียน จ.ชลบุรี

 อุปสมบท 
พ.ศ. 2491 เมื่ออายุได้ 20 ปี ท่านอุปสมบท ณ พัทธสีมาวัดนาจอมเทียน โดยมี
- พระอุปัขฌาย์ พระครูสุนทรธรรมรส (หลวงพ่อศรี) วัดอ่างศิลา ปัจจุบันคือ พระวิสุทธิสมาจาร (เจ้าคุณศรี พฺรหฺมโชติ) 
- พระกรรมวาจาจารย์ พระอธิการลั้ง วัดอัมพาราม ปัจจุบันคือ พระครูสาธกธรรมคุณ (หลวงพ่อลั้ง สุทสสฺโน)
- พระอนุสาวนาจารย์ พระอธิการไฮ้ วัดนาจอมเทียน
ท่านได้รับฉายาทางธรรมว่า " อาภรโณ "เมื่ออุปสมบทแล้ว ได้มาจำพรรษาอยู่ ณ วัดนาจอมเทียน กับพระอาจารย์รูปแรกคือ พระอธิการไฮ้ วัดนาจอมเทียน พระผู้มากด้วยพุทธาคม พร้อมทั้งร่ำเรียนพระธรรมวินัย และพุทธาคมกับท่าน ต่อมาจึงได้ฝากตัวเป็นศิษย์ของ พระอธิการลั้ง วัดอัมพาราม''' ศิษย์เอกผู้เป็นมือจารปลัดขิกให้กับพระครูวรเวทมุนี (อี๋ พุทธสโร) พระอาจารย์รูปที่ 3 ของหลวงพ่อหลาย คือ หลวงพ่อทองอยู่ จนฺทสาโร อำเภอสัตหีบ จังหวัดชลบุรี ผู้เป็นศิษย์ของบูรพาจารย์ตำนานเขี้ยวเสือแกะ พระครูพิพัฒนิโรธกิจ (ปาน อาจกล่าวได้ว่า หลวงพ่อหลาย อาภรโณ ท่านมีครูที่เป็นอมตะเถราจารย์ผู้เข้มขลังแห่งภาคตะวันออกถึง 3 รูปเลยทีเดียว พระครูพิพิธชลธรรม (หลวงพ่อหลาย อาภรโณ) เป็นทั้งพระนักปฏิบัติ และพระนักพัฒนาทั้งยังดำรงความเป็นสมณะอยู่ในศีลธรรมอย่างดี และเป็นที่เลื่อมใสศรัทธาแก่พุทธศาสนิกชนโดยทั่วไปมาช้านานหลวงพ่อหลาย วัดนาจอมเทียน จ.ชลบุรี สืบทอดวิชาจากครูบาอาจารย์

 มรณภาพ 
หลวงปู่หลาย ท่านมรณภาพลงอย่างสงบด้วยโรคชรา เมื่อวันที่ 19 กันยายน พ.ศ. 2562 เมื่อเวลา 13.50 น. สิริอายุได้ 91 ปี พรรษาที่ 71สิ้นบุญ หลวงปู่หลาย เกจิดัง วัดนาจอมเทียน สิริอายุ 91 ปี - ไทยรัฐออนไลน์ มีพิธีพระราชทานเพลิงศพเมื่อวันที่ 8 ธันวาคม พ.ศ. 2562 ณ วัดนาจอมเทียน ตำบลนาจอมเทียน อำเภอสัตหีบ จังหวัดชลบุรี

 งานปกครอง 
พ.ศ. 2505 เป็นเจ้าอาวาสวัดนาจอมเทียน
พ.ศ. (ไม่ทราบปี) – เป็นพระกรรมวาจาจารย์
พ.ศ. 2517 เป็นพระอุปัชฌาย์ (ว.4 สิงหาคม พ.ศ. 2517)
พ.ศ. (ไม่ทราบปี) – เป็นเจ้าคณะตำบลนาจอมเทียน
# โจว เหว่ยตง
โจว เหว่ยตง  เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ ซิก้า โจว (Cica Zhou)

ประวัติ
การเข้าสู่วงการบันเทิง
โจวเหวยถง เริ่มต้นเข้าสู่วงการนางแบบเมื่อปี 2000 ภายหลังเธอได้ตำแหน่งในการประกวดนางแบบระดับประเทศ หลังจากนั้นอีกเพียงปีเดียว เธอก็ติดอันดับ 1 ใน 10 ของสุดยอดนางแบบอาชีพในเมืองจีน มีงานถ่ายภาพ และเดินแบบมากมาย จนกระทั่งในปี 2003 จึงได้รับงานแสดงในละครโทรทัศน์เรื่องหนึ่ง หลังจากนั้นก็มีชื่อเสียงมากขึ้น

ด้วยร่างกายที่สมบูรณ์แบบ และหน้าตาอันงดงาม ชื่อของเธอจึงถูกนำไปเปรียบเทียบกับ สุดยอดนางแบบแห่งไต้หวัน จนเธอได้รับฉายาว่า “หลินจื้อหลิงแห่งจีนแผ่นดินใหญ่” หรือไม่ก็ “หลินจื้อหลิงน้อย” จนกระทั่งเมื่อปี
2009 เธอจึงมีโอกาสได้ร่วมงานกับ หลิน จื้อหลิง จริงๆ ในภาพยนตร์ตลกเรื่อง Welcome To Shamatown ซึ่งถือว่าเป็นผลงานการแสดงภาพยนตร์เรื่องแรกของเธอด้วย

ต่อมาเมื่อปี 2010 เธอได้ถ่ายแบบให้กับนิตยสาร FHM ของไต้หวัน, เป็นพรีเซนเตอร์ของสินค้ามากมาย และยังได้ออกหนังสือภาพที่ประเทศญี่ปุ่นเป็นครั้งแรก ทำให้เธอกลายเป็นที่นิยมของผู้ชายทั่วทั้งทวีปเอเชีย

ข่าวของเธอเกี่ยวกับการศัลยกรรม
สื่อต่างประเทศรายงานว่า เธอได้โชว์ซ้อมการกระโดดน้ำ ในรายการ the hit game diving show จนชุดบิกินีหลุดออกจนเห็นหน้าอกของเธอในน้ำ ผู้ชมทั่วไปคิดว่า เธอศัลยกรรมหน้าอกมาอย่างแน่นอนจนกลายเป็นที่วิพากษ์วิจารณ์ แต่ขณะเดียวกันอีกฝ่ายก็แสดงความคิดเห็นโต้แย้ง"โจว เหว่ย ตง"นางแบบดังโชว์โดดน้ำบิกินีเกือบหลุด - ชาวเน็ตลือเสริมเต้า

ผลงานด้านการแสดง

ภาพยนตร์
 ปี  ชื่อภาพยนตร์ภาษาอังกฤษ  ชื่อภาพยนตร์ภาษาจีน  รับบท  หมายเหตุ 2005   My Crazy Father     Zhao Lan       2006   Love in Memory    Xin Yu          2010  The Love Clinic     Chen Xiaofang    After 80s       Xing Chen's mother   Welcome to Shama Town            2011  Single No More    Ke Ke   Lost in Panic Cruise      Zhu Di  Zombie-108          2012  Good-for-Nothing Heros    Lucy     2013   Yellow Emperor       Leizu Silent Witness    Yang Dan  2014  Husband and Wife Game        Urban Games    Ma Jia  Are You Ready to Marry Me         2015  Love Without Distance     2016  Love Studio     Xuan Yuan the Great Emperor    

ละครโทรทัศน์
 ปี  ชื่อละครภาษาอังกฤษ  ชื่อละครภาษาจีน  รับบท  หมายเหตุ  2004  Spring in the Summer    Miao Ge        2005   True Love of Heaven and Earth     Liu Man      2006   25ans            2010        Bai Keke       2013  People's Princess     He Min    2014  Advance Toward Happiness     An Qi       Never Give Up Dodo    The Four Cute Constables    Chaser 

อัลบั้มภาพ
 Cica loves YOU! - , Shueisha.
 Loving, Cica
# ถนนทรงวาด
ถนนทรงวาด (อักษรโรมัน: Thanon Song Wat) เป็นถนนสายหนึ่งในเขตสัมพันธวงศ์ กรุงเทพมหานคร ในย่านเยาวราช 

ถนนทรงวาด กำเนิดจากการที่พระบาทสมเด็จพระจุลจอมเกล้าเจ้าอยู่หัว ทรงเป็นผู้วาดแนวถนนเส้นนี้ลงบนแผนที่เพื่อลดความแออัดของพื้นที่ในย่านสำเพ็งหลังจากเกิดเพลิงไหม้ครั้งใหญ่ ถนนทรงวาดมีความยาวทั้งสิ้น 1,196 เมตร กินพื้นที่ตั้งแต่แขวงสัมพันธวงศ์และแขวงตลาดน้อย การตัดถนนทรงวาดแบ่งเป็น 2 ช่วง คือ ช่วงแรกเมื่อ พ.ศ. 2435 เริ่มจากถนนจักรเพชรถึงตรอกโรงกระทะ (ถนนเยาวพานิช) และช่วงที่สอง พ.ศ. 2450 จากตรอกโรงกระทะไปจดกับถนนเจริญกรุง
ในอดีตถนนทรงวาดเป็นถนนสายสำคัญที่เชื่อมต่อกับท่าเรือกลไฟบรรทุกสิ่งของจากหัวเมืองต่าง ๆ มายังกรุงเทพมหานคร สองฟากถนนจึงเต็มไปด้วยร้านค้าจำหน่ายนำเข้าและส่งออก ส่วนมากเป็นพืชผลทางการเกษตร เช่น บริษัทเจียไต๋ ซึ่งได้กลายมาเป็นเครือเจริญโภคภัณฑ์ในปัจจุบัน  และหลายร้านก็ยังคงดำเนินกิจการมาจนถึงปัจจุบันและเน้นการขายส่ง

ปัจจุบัน อาคารต่าง ๆ ที่ถนนทรงวาดจึงเป็นอาคารเก่าแก่ควรค่าแก่การอนุรักษ์ บริเวณหัวมุมถนนทรงวาดมีตึกโบราณที่เรียกกันว่า ตึกแขก มีการประดับลวดลายฉลุไม้แบบเรือนขนมปังขิง ซุ้มหน้าต่างทำเป็นทรงโค้งแหลม แบบสถาปัตยกรรมกอทิก เป็นไปได้ว่าในอดีตอาจจะเป็นห้างร้านของกลุ่มพ่อค้ามุสลิม และยังมีศิลปะบนผนังหรือกำแพงของอาคารต่าง ๆ จากฝีมือของศิลปินชาวตะวันตก  นอกจากนี้แล้วถนนทรงวาดตรงจุดตัดกับถนนทรงสวัสดิ์ มีถนนสายหนึ่งชื่อ "ถนนทรงเสริม" มีความยาว 20 เมตร ไปสิ้นสุดที่ท่าสวัสดี ท่าเรือที่สามารถโดยสารเรือข้ามฟากข้ามมายังท่าวัดทองธรรมชาติ ในฝั่งธนบุรีได้ 

สถานที่สำคัญที่อยู่บนถนนทรงวาดหรือใกล้เคียง
เพลย์ อาร์ต เฮาส์ 
ท่าราชวงศ์
 ศาลเจ้าเล่าปุนเถ้ากง
 โรงเรียนเผยอิง
 ศาลเจ้าโจวซือกง
 ศาลเจ้าอาเนี้ย
 ศาลเจ้าซินปุนเถ้ากง
 ศาลเจ้าเล่าปุนเถ้ากง
 ศาลเจ้าเซียงกง
 วัดปทุมคงคาราชวรวิหาร (วัดสำเพ็ง)
 มัสยิดหลวงโกชา อิศหาก
ซอยวานิช 1 (สำเพ็ง)
ซอยวานิช 2 (เซียงกง)
Hostel URBY
# พื้นฐานฟอร์ด ซี1
พื้นฐานฟอร์ด ซี1 เป็นพื้นฐานสำหรับรถยนต์นั่งขนาดเล็กของฟอร์ด นำมาใช้แทนที่พื้นฐานฟอร์ดซี 170และพื้นฐานบีเจของมาสด้า เปิดตัวครั้งแรกพร้อมกับรถยนต์อเนกประสงค์ขนาดเล็ก ฟอร์ด ซี-แม็กซ์ ในต้นปี 2547 พื้นฐานนี้ออกแบบมารองรับทั้งการขับเคลื่อนล้อหน้าและสี่ล้อ
อ้างอิง
# ดัชนีอ้างอิง
ดัชนีการอ้างอิง  เป็นดัชนีบรรณานุกรมประเภทหนึ่ง เป็นดัชนีการอ้างอิงระหว่างสิ่งพิมพ์เผยแพร่ ทำให้ผู้ใช้สามารถค้นว่าเอกสารภายหลังอ้างอิงเอกสารก่อนหน้าใดบ้างได้ง่าย พบรูปแบบแรก ๆ ของดัชนีการอ้างอิงในวรรณกรรมศาสนาฮีบรูสมัยคริสต์ศตวรรษที่ 12 ดัชนีการอ้างอิงกฎหมายพบในคริสต์ศตวรรษที่ 18 และมีการทำให้แพร่หลายใน เชพเพิดส์ไซเทชัน (1873) ในปี 1960 สถาบันสารสนเทศวิทยาศาสตร์ (ISI) ของยูจีน การ์ฟีลด์ริเริ่มดัชนีอ้างอิงแรกสำหรับเอกสารที่จัดพิมพ์ในวารสารวิชาการ ทีแรกเป็นดัชนีการอ้างอิงวิทยาศาสตร์ (SCI) และต่อมาเป็นดัชนีการอ้างอิงสังคมศาสตร์ (SSCI) และดัชนีการอ้างอิงศิลปศาสตรฺและมนุษยศาสตร์ (AHCI) ในปี 1997 ไซต์เซียร์ (CiteSeer) มีการจัดทำดัชนีการอ้างอิงอัตโนมัติครั้งแรก แหล่งข้อมูลอื่นสำหรับข้อมูลเช่นว่าได้แก่ กูเกิล สคอลาร์ และสโกปัสของแอ็ลเซอเฟียร์
# กาลานุกรม
กาลานุกรม  เป็นสิ่งพิมพ์รายปีซึ่งรวมสารสนเทศอย่างพยากรณ์อากาศ วันที่เพาะปลูกของเกษตรกร ตารางน้ำขึ้นลง และข้อมูลตารางอื่นที่มักจัดเรียงตามปฏิทิน พบเทห์วัตถุและสถิติต่าง ๆ ได้ในกาลานุกรม เช่น เวลาขึ้นและตกของดวงอาทิตย์และดวงจันทร์ วันที่เกิดอุปราคา เวลาน้ำขึ้นลงสุด และเทศกาลศาสนา

 แหล่งข้อมูลอื่น 

 American Almanacs collection, Ball State University Digital Media Repository, includes representative samples for almanacs published in the United States primarily during the 18th century.
 Time, Tide and Tonics: The Patent Medicine Almanac in America. United States National Library of Medicine.
 The World almanac and encyclopedia (1917) - Typical 20th century almanac, in times before Internet, TV, and widely usage of radio, however covering the world from American point of view
 Sunpreview The Modern Almanac Project
 The Old Farmer's Almanac
 The Farmers' Almanac
# เทศบาลเมืองพระพุทธบาท
เมืองพระพุทธบาท เป็นเทศบาลเมืองแห่งหนึ่งตั้งอยู่ในเขตอำเภอพระพุทธบาท จังหวัดสระบุรี เป็นเมืองท่องเที่ยวและเมืองเศรษฐกิจที่สำคัญของจังหวัดสระบุรี ครอบคลุมพื้นที่ตำบลพระพุทธบาทและตำบลขุนโขลนทั้งตำบล รวมทั้งบางส่วนของตำบลธารเกษมและตำบลพุคำจาน

 ประวัติ 
เทศบาลเมืองพระพุทธบาท ได้รับพระกรุณาโปรดเกล้าฯ ให้ตราพระราชกฤษฎีกาการจัดตั้งเป็นเทศบาล โดยยกฐานะจากสุขาภิบาลพระพุทธบาท อำเภอพระพุทธบาท จังหวัดสระบุรี ขึ้นเป็นเทศบาลตำบลพระพุทธบาท มีชื่อว่า "เทศบาลตำบลพระพุทธบาท" และได้ประกาศในราชกิจจานุเบกษา เล่มที่ 104 ตอนที่ 224 ลงวันที่ 6 พฤศจิกายน 2530 ซึ่งมีผลบังคับใช้ตั้งแต่วันที่ 7 พฤศจิกายน 2530 เป็นเทศบาลลำดับที่ 130 (ไม่รวมกรุงเทพมหานครและเมืองพัทยา) ต่อมากระทรวงมหาดไทยได้ ประกาศเปลี่ยนแปลงฐานะเทศบาลตำบลพระพุทธบาท อำเภอพระพุทธบาท จังหวัดสระบุรี ขึ้นเป็นเทศบาลเมืองพระพุทธบาท ตั้งแต่วันที่ 5 มกราคม 2549 จนถึงปัจจุบัน

 ที่ตั้งและอาณาเขต 
เทศบาลเมืองพระพุทธบาท ตั้งอยู่ทางทิศเหนือของจังหวัดสระบุรี ระยะทางห่างจากศาลากลางจังหวัดสระบุรีประมาณ 28 กิโลเมตร ห่างจากกรุงเทพมหานครประมาณ 136 กิโลเมตร มีพื้นที่ 29.6 ตารางกิโลเมตร ครอบคลุมพื้นที่ 4 ตำบล 32 หมู่บ้าน ของอำเภอพระพุทธบาท คือ
 ตำบลขุนโขลน หมู่ที่ 1–11
 ตำบลพระพุทธบาท ไม่มีการแบ่งหมู่บ้าน
 ตำบลธารเกษม หมู่ที่ 1, 7, 8, 9, 10 และ 12
 ตำบลพุคำจาน หมู่ที่ 7 และ 9

มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
 ทิศเหนือ ติดต่อกับเทศบาลตำบลธารเกษม และองค์การบริหารส่วนตำบลพุคำจาน อำเภอพระพุทธบาท
 ทิศตะวันออก ติดต่อกับเทศบาลตำบลหน้าพระลาน อำเภอเฉลิมพระเกียรติ
 ทิศใต้ ติดต่อกับองค์การบริหารส่วนตำบลเขาวง เทศบาลตำบลพุกร่าง และเทศบาลตำบลหนองแก อำเภอพระพุทธบาท
 ทิศตะวันตก ติดต่อกับเทศบาลตำบลนายาว อำเภอพระพุทธบาท

 ชุมชน 
เทศบาลเมืองพระพุทธบาทแบ่งออกเป็น 30 ชุมชน

 ชุมชนร่วมใจพัฒนา
 ชุมชนนันทปัญญา
 ชุมชนท้ายพิกุล 1
 ชุมชนท้ายพิกุล 2
 ชุมชนประชาบำรุง
 ชุมชนศรีรักษา
 ชุมชนอินทร์พิทักษ์
 ชุมชนภัณฑคีรี
 ชุมชนกุมกัณฑ์ทดน้ำ
 ชุมชนอินทรักษาสามัคคี
 ชุมชนขุนโขลนพัฒนา
 ชุมชนเมืองทอง
 ชุมชนหมู่ 3 ขุนโขลน
 ชุมชนเขาเงิน
 ชุมชนศรีสุขพัฒนา  
 ชุมชนหลังโรงพยาบาล
 ชุมชนธารทองแดง
 ชุมชนซับชะอม
 ชุมชนอาสาพัฒนา
 ชุมชนราชพฤกษ์
 ชุมชนยุคลธร
 ชุมชนขุนโขลนสามัคคี (หมู่ 5,6)
 ชุมชนป.การ์เด้นท์
 ชุมชน หมู่ 5 พระพุทธบาท
 ชุมชนธารเกษมพัฒนา
 ชุมชนตลาดนิคมพระพุทธบาทพัฒนา
 ชุมชนปทุมกรสุขสำราญร่วมใจ
 ชุมชนถ้ำกระบอก
 ชุมชนเปรมประชาคม
 ชุมชนบ้านคุ้งพัฒนา

 การขนส่ง 
ทางหลวงแผ่นดินที่ผ่านเทศบาลเมืองพระพุทธบาทมีดังนี้
 ทางหลวงแผ่นดินหมายเลข 1 (ถนนพหลโยธิน)
 ทางหลวงแผ่นดินหมายเลข 3020 (อำเภอพระพุทธบาท – หนองโดน จังหวัดสระบุรี)
 ทางหลวงแผ่นดินหมายเลข 3022 (อำเภอพระพุทธบาท – อำเภอท่าเรือ จังหวัดพระนครศรีอยุธยา)
 ทางหลวงแผ่นดินหมายเลข 3302 (อำเภอพระพุทธบาท – ตำบลโคกตูม อำเภอเมืองลพบุรี จังหวัดลพบุรี)

 สถานที่ท่องเที่ยว 
 วัดพระพุทธบาทราชวรมหาวิหาร 
 ธารทองแดง
# ปราสาทซุมปุ
ปราสาทซุมปุ  ปราสาทญี่ปุ่น ในนครชิซูโอกะ จังหวัดชิซูโอกะ ของญี่ปุ่นซึ่งในบางครั้งก็เรียก ปราสาทฟูจู  หรือ ปราสาทชิซูโอกะ  

ปราสาทซุมปุถูกสร้างขึ้นเมื่อ ค.ศ. 1589 ตามดำริของโทกูงาวะ อิเอยาซุ บนที่ดินที่เคยเป็นที่พำนักของตระกูลอิมางาวะ ซึ่งเป็นตระกูลที่เคยปกครองแคว้นซูรูงะ และอิเอยาซุสมัยยังเป็นมัตสึไดระ โมโตยาซุ ได้เคยมาเป็นตัวประกันที่แคว้นแห่งนี้ขณะอายุเพียง 6 ปี

ภายหลังจากยุทธการที่เซกิงาฮาระเมื่อ ค.ศ. 1600 อิเอยาซุได้รับการแต่งตั้งให้เป็นโชกุนเขาจึงให้ปรับปรุงต่อเติมปราสาทซุมปุเพื่อใช้เป็นที่พำนักหลังจากสละตำแหน่งโชกุนให้กับโทกูงาวะ ฮิเดตาดะ ผู้เป็นบุตรชายโดยปรับปรุงแล้วเสร็จเมื่อ ค.ศ. 1605 จากนั้นจึงได้มีการปรับปรุงต่อเติมปราสาทซุมปุอีก 2 ครั้งคือ ค.ศ. 1610 และ ค.ศ. 1635 

กระทั่ง ค.ศ. 1868 โทกูงาวะ โยชิโนบุ โชกุนคนสุดท้ายของญี่ปุ่นได้ย้ายมาพำนักที่ปราสาทแห่งนี้หลังจากสละตำแหน่งโชกุน
# จังหวัดปังกาซีนัน
จังหวัดปังกาซีนัน (ปังกาซีนัน: Luyag na Pangasinan; อีโลกาโน: Probinsia ti Pangasinan) เป็นจังหวัดหนึ่งของประเทศฟิลิปปินส์ มีเมืองหลักคือลิงกาเยน ตั้งอยู่ในพื้นที่ทางตะวันตกของเกาะลูซอน ติดกับอ่าวลิงกาเยนและทะเลจีนใต้ จังหวัดมีพื้นที่  สำหรับในปี ค.ศ. 2015 มีประชากร 2,956,726 แต่ผู้มีสิทธิ์ลงคะแนนเสียงภายในจังหวัดมีอยู่ 1,651,814 คน

ปังกาซีนัน เป็นทั้งชื่อจังหวัด, ชาติพันธุ์ และภาษา ประชากรที่พูดภาษาปังกาซีนันมีประมาณ 2 ล้านคน โดยภาษานี้ นอกจากจะเป็นภาษาราชการประจำจังหวัดแล้ว ยังเป็นภาษาราชการประจำเขตอีกด้วย ประชากรในจังหวัดส่วนใหญ่เป็นชาวปังกาซีนัน และที่เหลือเป็นชาวโบลิเนาและชาวอีโลกาโน ซึ่งตั้งถิ่นฐานบริเวณทางตะวันออกและตะวันตกของจังหวัด

คำว่า ปังกาซีนัน แปลว่า "สถานที่แห่งเกลือ" หรือ "สถานที่แห่งการผลิตเกลือ" เนื่องจากจังหวัดนี้เป็นแหล่งผลิตเกลือขนาดใหญ่ของประเทศ
# ลิงกาเยน
เทศบาลลิงกาเยน (ปังกาซีนัน: Baley na Lingayen; อีโลกาโน: Ili ti Lingayen) เป็นเทศบาลระดับที่หนึ่งของจังหวัดปังกาซีนัน ประเทศฟิลิปปินส์ ในปี ค.ศ. 2015 มีประชากร 103,278 คน

ลิงกาเยน เป็นศูนย์กลางของจังหวัดปังกาซีนัน และเป็นจุดยุทธศาสตร์ในช่วงสงครามโลกครั้งที่สอง และเป็นบ้านเกิดของอดีตประธานาธิบดีฟิลิปปินส์ ฟิเดล รามอส

 ภูมิอากาศ 

 การขนส่ง 
บริษัทวิกตอรีไลเนอร์ ให้บริการรถโดยสารจากมะนิลา, บาเกียว และดากูปัน มายังลิงกาเยนทุกวัน นอกจากนี้ยังมีท่าอากาศยานลิงกาเยน ให้บริการเครื่องบินขนาดเล็กไปยังพื้นที่รอบข้าง
# ยศทหารมาเลเซีย
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของ กองทัพมาเลเซีย ตั้งแต่ ค.ศ. 1963 โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหราชอาณาจักร.

 สัญญาบัตร 
ชั้นยศ Pemerintah Tertinggi  นายพล (นายธง) Pegawai Tinggi  นายพัน Pegawai Kanan  นายร้อย Pegawai Muda  นักเรียนนายร้อย Pegawai KadetNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D กองทัพบก 50px 50px 50px 50px 50px 50px 50px 50px 50px 50px 50px  ภาษามลายู Fil Marsyal1 Jeneral2 Leftenan Jeneral Mejar Jeneral Brigedier Jeneral Kolonel Leftenan Kolonel Mejar Kapten Leftenan Leftenan Muda  คำแปล จอมพล			 พลเอก พลโท พลตรี พลจัตวา พันเอก			 พันโท พันตรี ร้อยเอก		 ร้อยโท ร้อยตรี นักเรียนนายร้อย กองทัพเรือ   50px 50px 50px 50px 50px 50px 50px 50px 50px 50px 50px 50px 50px ภาษามลายู Laksamana Armada1 Laksamana2 Laksamana Madya Laksamana Muda Laksamana Pertama Kepten Komander Leftenan Komander Leftenan Leftenan Madya Leftenan Muda Kadet Kanan Pegawai Kadet คำแปล จอมพลเรือ พลเรือเอก พลเรือโท พลเรือตรี พลเรือจัตวา นาวาเอก นาวาโท นาวาตรี เรือเอก เรือโท เรือตรี นักเรียนทำการนายเรือ นักเรียนนายเรือ กองทัพอากาศ 50px 50px 50px 50px 50px 50px 50px 50px 50px 50px 50px  ภาษามลายู Marsyal Tentera Udara1 Jeneral2 Leftenan Jeneral Mejar Jeneral Brigedier Jeneral Kolonel Leftenan Kolonel Mejar Kapten Leftenan Leftenan Muda Pegawai Kadet คำแปล จอมพลอากาศ พลอากาศเอก พลอากาศโท พลอากาศตรี พลอากาศจัตวา นาวาอากาศเอก นาวาอากาศโท นาวาอากาศตรี เรืออากาศเอก เรืออากาศโท เรืออากาศตรี นักเรียนนายเรืออากาศ

 ตำรวจ 
ชั้นยศ Pemerintah Tertinggi  นายพล (นายธง) Pesuruhjaya  นายพัน Penguasa  นายร้อย Inspektor  นักเรียนนายร้อย ค.ศ. 1966-1975 ค.ศ. 1975-2013 ตั้งแต่ ค.ศ. 2013  50px 50px 50px 50px 50px 50px 50px 50px 50px 50px  ภาษามลายู 1 2        คำแปล

 ประทวน
# ถนนรามบุตรี
ถนนรามบุตรี  เป็นถนนขนาดเล็กสายหนึ่งลักษณะเป็นซอย ในย่านบางลำพู พื้นที่แขวงชนะสงคราม เขตพระนคร กรุงเทพมหานคร เป็นถนนที่แบ่งออกเป็น 2 ช่วง ช่วงแรกเชื่อมระหว่างถนนสิบสามห้าง กับถนนจักรพงษ์ และช่วงที่ 2 จากถนนจักรพงษ์บริเวณข้างวัดชนะสงครามราชวรมหาวิหาร เลี้ยวไปออกถนนเจ้าฟ้า บริเวณเชิงสะพานสมเด็จพระปิ่นเกล้า และตรงข้ามกับโรงละครแห่งชาติ

ถนนรามบุตรี มีที่มาจากสะพานข้ามคลองวัดชนะสงคราม หรือคลองบางลำพูที่ชื่อ "สะพานรามบุตรี" ซึ่งเป็นสะพานที่หม่อมเจ้าหญิงเป้า สุริยกุล พระธิดาในพระเจ้าบรมวงศ์เธอ พระองค์เจ้าสุริยา กรมพระรามอิศเรศ มีดำริให้มีการสร้างขึ้นโดยการบริจาคทรัพย์ เพื่อเป็นการถวายเป็นบำเพ็ญพระกุศลถวายแด่พระบิดา แล้วสร้างแล้วเสร็จ พระบาทสมเด็จพระจุลจอมเกล้าเจ้าอยู่หัวจึงทรงพระราชทานนามให้ว่า สะพานรามบุตรี อันมีความหมายว่า "สะพานที่บุตรีของพระเจ้าบรมวงศ์เธอ พระองค์เจ้าสุริยา กรมพระรามอิศเรศ เป็นผู้สร้าง" และได้ทรงเสด็จเป็นองค์ประธานในพิธีเปิดเมื่อวันที่ 13 สิงหาคม พ.ศ. 2453 จนกระทั่งมีการถมคลองวัดชนะสงคราม และมีการรื้อถอนสะพานนี้ออกเพื่อสร้างเป็นถนน และได้มีการนำชื่อ รามบุตรี จากสะพานใช้เป็นชื่อถนนแทน

ปัจจุบัน ถนนรามบุตรี เป็นแหล่งของที่พักราคาถูกของนักท่องเที่ยวต่างชาติ ตลอดจนผับบาร์ ร้านอาหาร และร้านกาแฟ ไว้คอยบริการ เช่นเดียวกับถนนข้าวสารหรือที่อื่น ๆ ในย่านบางลำพู
# ถนนอัษฎางค์
ถนนอัษฎางค์  ถนนสายหนึ่งในพื้นที่เกาะรัตนโกสินทร์ เขตพระนคร กรุงเทพมหานคร เป็นถนนที่พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ตัดขึ้นในแบบตะวันตก หลังจากเสด็จประพาสชวา โดยทรงให้สร้างถนนริมกำแพงรอบพระนครใหม่ ซึ่งแต่เดิมเป็นทางเดินเล็ก ๆ ในรัชสมัยพระบาทสมเด็จพระจอมเกล้าเจ้าอยู่หัว เมื่อแล้วเสร็จจึงพระราชทานนามว่า "ถนนอัษฎางค์"  เพื่อเป็นการเฉลิมพระเกียรติของ สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง

ถนนอัษฎางค์ เป็นถนนที่เชื่อมระหว่างถนนราชดำเนินใน ด้านสนามหลวง กับถนนจักรเพชร ด้านปากคลองตลาด โดยขนานไปกับคลองรอบกรุง หรือคลองหลอดวัดราชบพิธ และถนนราชินี ที่อยู่ฝั่งตรงกันข้าม ผ่านสถานที่สำคัญหลายแห่ง เช่นกระทรวงมหาดไทย, กระทรวงกลาโหม, สุสานหลวง วัดราชบพิธสถิตมหาสีมารามราชวรวิหาร, วัดบุรณศิริมาตยาราม เป็นต้น

นอกจากนี้แล้ว อาคารบ้านเรือนตลอดจนห้องแถวริมถนนอัษฎางค์ มีความสวยงามและควรค่าแก่การอนุรักษ์ ได้รับการขึ้นทะเบียนเป็นโบราณสถาน โดยเป็นสถาปัตยกรรมแบบจีน-โปรตุเกส